ભારત અને ચીન વચ્ચે ડોક્લામ મુદ્દે વિવાદને એક વર્ષનો સમય વીતી ચુકયો છે પરંતુ ચીન તેની નાપાક હરકતથી હજુ બાજ નથી આવી રહ્યું. જેમાં ચીનના સૈનિક ભારતીય સીમા ક્ષેત્ર Sikkim માં બે કિલોમીટર સુધી અંદર ઘુસી ગયા હતા જેને ભારતીય સૈનિકોએ માનવ ચેન બનાવીને રોકયા હતા. જેની બાદ તમામ ચીની સૈનિકોને તેમના સેન્ટર પર મોકલી દેવામાં આવ્યા હતા. તેમજ આક્ષેપ કરવામાં આવ્યો છે કે પીપુલ્સ લીબરેશન આર્મીના જવાનોએ સિક્કિમમાં ચઢાઈ કરવાની કોશિશ કરી હતી. ગુપ્તચર વિભાગના સુત્રોએ જણાવ્યું કે અંદાજે ૫૦ ચીની સૈનિક ભારતીય સીમામાં ધૂસ્યા હતા. ચાર કલાક સુધી ઉભા રહ્યા હતા અને તેમના ક્ષેત્રમાં જવાનો ઇનકાર કર્યો હતો. પરંતુ ભારતીય સૈનિકોના વિરોધ બાદ તે જવા માટે મજબુર થયા હતા.